Komission asetus (EY) N:o 2009/95, annettu 18 päivänä elokuuta 1995, interventiovarastoissa olevien Georgiaan, Armeniaan, Azerbaidzaniin, Kirgisiaan ja Tadzikistaniin tarkoitettujen maataloustuotteiden neuvoston asetuksessa (EY) N:o 1975/95 säädettyyn veloituksettomaan toimittamiseen sovellettavista säännöistä



Virallinen lehti nro L 196 , 19/08/1995 s. 0004 - 0010



KOMISSION ASETUS (EY) N:o 2009/95, annettu 18 päivänä elokuuta 1995, interventiovarastoissa olevien Georgiaan, Armeniaan, Azerbaid Ozaniin, Kirgisiaan ja Tad Ozikistaniin tarkoitettujen maataloustuotteiden neuvoston asetuksessa (EY) N:o 1975/95 säädettyyn veloituksettomaan toimittamiseen sovellettavista säännöistä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon toimista maataloustuotteiden toimittamiseksi veloituksetta Georgian, Armenian, Azerbaid Ozanin, Kirgisian ja Tad Ozikistanin väestölle 4 päivänä elokuuta 1995 annetun neuvoston asetuksen (EY) N:o 1975/95 (1) ja erityisesti sen 4 artiklan, ottaa huomioon yhteisessä maatalouspolitiikassa sovellettavista muuntokursseista ja laskentayksiköstä 28 päivänä joulukuuta 1992 annetun neuvoston asetuksen (ETY) N:o 3813/92 (2), sellaisena kuin se on viimeksi muutettuna asetuksella (EY) N:o 150/95 (3), ja erityisesti sen 6 artiklan 2 kohdan, sekä katsoo, että asetuksessa (EY) N:o 1975/95 säädetään toimista, joiden tarkoituksena on maataloustuotteiden toimittaminen veloituksetta Georgiaan, Armeniaan, Azerbaid Ozaniin, Kirgisiaan ja Tad Ozikistaniin; kyseisen toimen täytäntöön panemiseksi on tarpeen määritellä toimitusten toteuttamiseksi järjestettäviin tarjouskilpailuihin sovellettavat säännökset ja erityisesti niihin osallistumista koskevat yhteiset yksityiskohtaiset säännöt sekä tarjouskilpailun voittajien velvoitteet, veloituksettomat toimitukset säädetään toteutettaviksi interventiovarastoista sellaisenaan toimitettavina maataloustuotteina, mutta myös muina kuin interventiota varten käytettävissä olevina, samaan tuoteryhmään kuuluvina tuotteina; näin ollen olisi annettava jalosteiden toimittamiseen sovellettavat erityiset yksityiskohtaiset säännöt; erityisesti olisi säädettävä mahdollisuudesta suorittaa kyseisten toimitusten maksu interventiovarastoista lähtöisin olevina raaka-aineina, vastaavanlaisten toimien täytäntöönpanosta saatu kokemus ja siinä aiemmin kohdatut selvät vaikeudet huomioon ottaen olisi säädettävä, että toimitusten myöntämistä ei vahvistettaisi yksinomaan rahallisesti alimman tarjouksen perusteella, vaan että niissä olisi voitava ottaa huomioon myös muita toimituksen toteuttamisehdotukseen sisältyviä olleellisia seikkoja ja erityisesti tuotteiden laadun ja hygieenisyyden moitteettomasta säilymisestä ja tuotteiden määräpaikkaan kuljettamisen edellytyksistä annetut takeet; tätä tarkoitusta varten tarjouksissa olisi annettava kaikki tarvittavat tiedot sen arvioimiseksi, miten toimitus etenisi ehdotetuin edellytyksin, kyseisissä soveltamista koskevissa yksityiskohtaisissa säännöissä olisi lisäksi säädettävä toimituksen moitteettoman toteutumisen varmistavasta tarkastus- ja vakuutusjärjestelmästä; olisi säädettävä mahdollisuudesta sallittuihin poikkeamiin hävikkitapauksissa erityisten vaikeuksien huomioon ottamiseksi, interventioelinten hallussaan pitämiin ja vietäväksi tarkoitettuihin tuotteisiin sovelletaan komission asetuksen (ETY) N:o 3002/92 (4), sellaisena kuin se on viimeksi muutettuna asetuksella (ETY) N:o 1938/93 (5), säännöksiä; lisäksi olisi erityisellä todistuksella osoitettava, että Georgian, Armenian, Azerbaid Ozanin, Kirgisian tai Tad Ozikistanin viranomaiset ovat ottaneet kyseiset tuotteet haltuunsa, kyseen ollessa julkisista interventiovarastoista luovutettavien tuotteiden pakkaus- ja/tai kuljetuskustannusten määrittämiseksi järjestettävistä tarjouskilpailuista, on aiheellista käyttää maatalouden muuntokurssin määräytymisperusteena tarjousten tekemiselle asetetun määräajan viimeistä päivää, ja tässä asetuksessa säädetyt toimenpiteet ovat yhteisten hallintokomiteoiden lausunnon mukaiset, ON ANTANUT TÄMÄN ASETUKSEN: 1 artikla Interventiovarastoissa olevien Georgiaan, Armeniaan, Azerbaid Ozaniin, Kirgisiaan ja Tad Ozikistaniin tarkoitettujen maataloustuotteiden tai samaan tuoteryhmään kuuluvien elintarvikkeiden asetuksen (EY) N:o 1975/95 mukaisen veloituksettoman toimituksen toteuttamiseen sovelletaan tämän asetuksen säännöksiä, sanotun kuitenkaan rajoittamatta erityisten toimitusten osalta tarvittaessa annettavien täydentävien säännösten soveltamista. 2 artikla 1. Tarjouskilpailu koskee interventiovarastojen ja säädetyn määräpaikan välisten toimituskustannusten määrittämistä. a) Kustannukset voivat liittyä interventioelimen varastosta sen lastauslaiturilta kulkuneuvoon lastattujen tuotteiden toimittamiseen niiden haltuunottoon tai tarjouskilpailuilmoituksessa vahvistettavaan toimitusvaiheeseen. b) Kustannukset voivat liittyä yhteisön alueella olevasta satamasta tai yhteisön alueella olevalta asemalta kulkuneuvoon lastattujen tuotteiden toimittamiseen niiden haltuunottoon tai tarjouskilpailuilmoituksessa vahvistettavaan toimitusvaiheeseen. 2. Tarjouskilpailu voi koskea interventiovarastoista fyysisesti poistettavaa tuotteiden määrää maksuna samaan tuoteryhmään kuuluvista jalosteista tarjouskilpailuilmoituksessa vahvistetussa toimitusvaiheessa. 3 artikla Tarjouskilpailuun voivat yhdenvertaisin edellytyksin osallistua kaikki luonnolliset henkilöt, jotka ovat jonkin jäsenvaltion kansalaisia ja sijoittautuneet yhteisöön, sekä kaikki yhtiöt, jotka on perustettu jonkin jäsenvaltion lainsäädännön mukaisesti ja jotka ovat sijoittaneet sääntömääräisen toimipaikkansa, keskushallintonsa tai tärkeimmän tuotantolaitoksensa johonkin jäsenvaltioon. 4 artikla Tarjoukset on tehtävä kirjallisina tarjouskilpailuilmoituksessa määrättyyn osoitteeseen viimeistään siinä vahvistettuun määräpäivään ja kellonaikaan mennessä. Tarjoukset on suljettava kahteen sinetöityyn kirjekuoreen. Sisempään kirjekuoreen on merkittävä tarjouskilpailuilmoituksessa määrätyn osoitteen lisäksi tarjouskilpailun avaamisesta annetun asetuksen numero sekä seuraava merkintä: " . . . . . . . . . . :n (toiminimi) tarjous - Ainoastaan tarjousten avauslautakunnan avattavaksi". 5 artikla 1. Edellä 2 artiklan 1 kohdan a tai b alakohdassa tarkoitettua toimitusta koskevassa tarjouskilpailussa tehtyjen tarjousten on katettava kaikki toimitukseen liittyvät kustannukset. Tarjoukset on tehtävä ecuina bruttopainotonnia kohden. 2. Edellä 2 artiklan 2 kohdassa tarkoitettua toimitusta koskevassa tarjouskilpailussa tehtyjen tarjousten on koskettava niitä tuotteiden määriä, jotka on tarkoitus poistaa interventiovarastoista maksuksi tarjouskilpailuilmoituksessa ilmoitetun erän tai eräryhmän toimittamisesta ja tarvittaessa sen jalostamiseen, pakkaamiseeen ja merkitsemiseen liittyvistä kustannuksista. 6 artikla 1. Tarjous on voimassa ainoastaan, jos: a) siinä ilmoitetaan tarkka viite erityisen tarjouskilpailun avaavasta asetuksesta; b) siinä ilmoitetaan yhteisöön sijoittautuneen tarjouksentekijän nimi ja osoite ja erityisesti teleksi- ja/tai telekopionumero; c) se koskee (nettopainona ilmoitettuna) erää kokonaisuudessaan; d) siinä on 2 artiklan 1 kohdan a tai b alakohtaa sovellettaessa: 1) kokonaismäärä tai -määrät ecuina ilmaistuna koko toimituksesta tai erästä (nettopaino) ja jokaiseen määräpaikkaan tarjottu määrä ecuina bruttotonnilta ilmaistuna ottaen huomioon kaikki tarjouskilpailuilmoituksessa ilmoitetut mahdolliset lähetyspaikat, 2) kaikkien toimenpiteessä sekä yhteisön alueella että kolmansissa maissa käytettävien huolitsijoiden ja alihankkijoiden nimet ja osoitteet, 3) täsmennys käytettävistä kuljetusvälineistä, joista on ilmoitettava kaikki tekniset tiedot (kapasiteetti, ikä, laitteen tyyppi jne.), 4) täsmennys käytettävästä reitistä rajanylityspaikat mukaan lukien sekä ilmoitus mahdollisista kuljetusvälineestä toiseen lastaamispaikoista; tässä tapauksessa tarjouksentekijän on kirjallisesti sitouduttava toimittamaan tieto päivämääristä, joina kyseisen kuljetusvälineestä toiseen lastauksen on tarkoitus tapahtua, vähintään kymmenen päivää ennen mainitun lastauksen suorittamista sekä päätoimenpiteiden arvioidut päivämäärät, erityisesti lastauksen ja määräpaikkaan saapumisen osalta, 5) tarjoushinnan muodostumista koskeva tarkka laskennallinen erittely, 6) jos vastaavat toimet on jo toteutettu kyseisiin määräpaikkoihin, ilmoitetaan tonnimäärä ja toimitetut tuotteet; e) siinä on 2 artiklan 2 kohtaa sovellettaessa: 1) nettotonniin valmista tuotetta vaihdettavaksi ehdotettu tuotteiden määrä tonneina (nettopaino) ilmaistuna tarjouskilpailuilmoituksessa vahvistettujen ehtojen ja toimitusvaiheen mukaisesti, 2) tavaran lähettämistä edeltävän pakkaamispaikan (tai pakkaamispaikkojen) ja varastointipaikan (tai varastointipaikkojen) tarkka osoite, 3) kaikkien toimessa käytettävien alihankkijoiden, varastoijien ja huolitsijoiden nimi/nimet ja osoite/osoitteet, 4) tarvittavat kulukorvaukset (pysäköinti, vakuutus, vartiointi, takuu ja niin edelleen) ilmaistuna ecuina tonnia ja päivää kohden mikäli kuljettaja ei pysty ottamaan lastia haltuunsa sovittuina määräaikoina, 5) yksityiskohtainen kuvaus pakkausmenetelmästä sekä siinä käytettävien materiaalien pääasiallisista ominaisuuksista; f) sen liitteenä on todiste siitä, että tarjouksentekijä on antanut jokaiselta erältä tarjouskilpailuvakuuden komission asetuksen (ETY) N:o 2220/85 (6) 8 artiklan 1 kohdan III osaston mukaisesti kansallisena valuuttana yhteisölle tarjouskilpailuilmoituksessa ilmoitetusta yksikkömäärästä tonnia kohden. Tämän todisteen liitteenä on vakuuden myöntäneen rahoituslaitoksen antama liitteessä annetun mallin mukainen alkuperäinen asiakirja - kaikki muutokset tai lisätiedot voivat johtaa tarjouksen hylkäämiseen; g) sen liitteenä on 8 artiklassa tarkoitetun toimitusvakuuden antavan rahoituslaitoksen alkuperäinen kirjallinen sitoumus; h) tarjousten voimassaoloajan on oltava vähintään viisitoista päivää tarjousten jättöpäivästä. 2. Tarjous, jota ei ole tehty tämän artiklan säännösten mukaisesti tai joka ei vastaa täydellisesti tarjouskilpailun ehtoja tai johon sisältyy muita kuin tässä asetuksessa vahvistettuja edellytyksiä, voidaan hylätä. 3. Telekopiona tai teleksillä lähetettyjä tarjouksia ei voida hyväksyä. 4. Tehtyä tarjousta ei saa muuttaa eikä peruuttaa tarjousten tekemiselle vahvistetun määräajan päätyttyä. 5. Edellä 1 kohdassa sekä jäljempänä 8 ja 13 artiklassa tarkoitetut ecuina ilmaistut määrät muunnetaan kansalliseksi valuutaksi viimeisenä tarjouksentekopäivänä voimassa olevaa maatalouden muuntokurssia käyttäen. 7 artikla 1. Komissio voi tehtyjen tarjousten perusteella päättää kunkin erän osalta: - olla myöntämättä sen toimitusta kenellekään tai - myöntää toimituksen tarjoushinnan tai tarjottujen määrien ja muiden sellaisten tarjoukseen liittyvien tekijöiden perusteella, jotka antavat parhaat takeet tuotteiden toimittamisesta moitteettomin teknisin ja hygieenisin edellytyksin sekä säädettyjä määräaikoja noudattaen. 2. Tehtyään päätöksensä 1 kohdan mukaisesti komissio tiedottaa tarjouksentekijöille mahdollisimman pikaisesti ja tarvittaessa kirjallista televiestintää käyttäen näiden tarjouskilpailumenettelyyn osallistumisen tuloksesta sekä ilmoittaa tarjouskilpailun voittajalle tälle myönnetystä toimituksesta. 3. Komissio tiedottaa asianomaisille interventioelimille tarjouskilpailun voittajan yhteystiedot. 4. Hätätapauksia lukuun ottamatta vain komissiolla on oikeus antaa ohjeita toimenpiteistä toimituksen suorittamiseksi toimituksen suorittajien otettua toimituksen haltuunsa. 8 artikla 1. Tarjouskilpailun voittajan on annettava 2 artiklan 2 kohdassa tarkoitetun toimituksen osalta 7 artiklassa tarkoitettua tarjouskilpailuratkaisun ilmoittamista seuraavien viiden työpäivän kuluessa (ETY) N:o 2220/85 8 artiklan 1 kohdan III osaston mukaisesti yhteisölle toimitusvakuus, joka vastaa haltuun otettavia nettomääriä jokaiselta erältä ja johon lisätään tarjouskilpailuilmoituksessa vahvistettu yksikkömäärä. 2. Tarjouskilpailun voittajan on annettava yhteisölle 2 artiklan 1 kohdan a tai b alakohdassa tarkoitetun toimituksen osalta vähintään kolme arkipäivää ennen toimituksen suorittamista asetuksen (ETY) N:o 2220/85 8 artiklan 1 kohdan III osaston mukaisesti kuhunkin laivaan tai määräpaikkaan toimitettavista määristä toimitusvakuus, johon lisätään tarjouskilpailuilmoituksessa vahvistettu yksikkömäärä. 3. Todisteena 1 ja 2 kohdassa tarkoitettujen vakuuksien antamisesta on esitettävä vakuuden myöntämän rahalaitoksen antama alkuperäinen asiakirja. Nämä vakuudet annetaan kansallisena valuuttana liitteessä olevan mallin mukaisesti - kaikki muutokset tai yksipuoliset lisäehdot voivat johtaa tarjouksen ratkaisun hylkäämiseen. 4. Vakuuden määrä vahvistetaan kussakin tarjouskilpailuilmoituksessa. 9 artikla Tarjouskilpailun voittaja vastaa kaikista tavaraan liittyvistä riskeistä ja erityisesti sen katoamisesta tai pilaantumisesta vahvistettuun toimitusvaiheeseen asti, muuten kuin ylivoimaisen esteen sattuessa. Komissio voi erityisten vaikeuksien huomioon ottamiseksi myöntää sallittuja poikkeamia selvittämättömissä hävikkitapauksissa. 10 artikla 1. Toimituksen maksuhakemukseen on liitettävä: a) edellä olevaa 2 artiklan 1 kohdan b alakohtaa sovellettaessa: - kuljetusasiakirjat, - toimituksen vastaanottajan antaman, tosiasiallisesti toimitettuja määriä koskevan haltuunottotodistuksen alkuperäiskappale, jossa on määräpaikan valvontaelimen hyväksymismerkintä, - jäljempänä 11 artiklan 2 kohdassa tarkoitettu vaatimustenmukaisuustodistus; b) edellä olevan 2 artiklan 1 kohdan a alakohtaa sovellettaessa hakemukseen on liitettävä a alakohdassa tarkoitettujen todistusten lisäksi seuraavat todistukset: - 14 artiklassa tarkoitettu vientitodistus, - 14 artiklassa tarkoitetut hallinnolliset yhtenäisasiakirjat. 2. Edellä 2 artiklan 1 kohdan a ja b alakohdassa säädetyn tarjouskilpailun osalta toimituskustannukset maksetaan haltuunottotodistuksessa esitetyltä ja määräpaikassa tapahtuvista tarkastuksista vastaavan toimielimen vahvistamalta määrältä. 3. Edellä 2 artiklan 2 kohdassa säädetyn tarjouskilpailun osalta perustuote, jonka osalta tarjouskilpailu on ratkaistu, luovutetaan tarjouskilpailun voittajalle tämän esitettyä todisteen 8 artiklassa tarkoitetun vakuuden antamisesta. 4. Jos tavaran haltuunotto sen toimitusvaiheessa tarjouskilpailun voittajasta riippumattomien olosuhteiden vuoksi viivästyy, komissio voi todistusasiakirjojen perusteella korvata tarjouskilpailun voittajalle tästä aiheutuneet lisäkustannukset. 5. Lastin purkamisesta ja kuljetuksesta sekä Georgian hallintoelimille maksettavat yliseisontapäivistä aiheutuneet kulut ja toimituskulut olisi suoritettava Georgian viranomaisten ja komisson välillä laadittavassa muistiossa vahvistettavien yksityiskohtaisten sääntöjen ja ehtojen mukaisesti; edellä mainittu muistio toimitetaan tarjouskilpailun voittajalle tarjouskilpailun ratkettua. 11 artikla 1. Tarjouskilpailun voittajan on suostuttava kaikkiin komission suorittamiin tai sen toimeksiannosta suoritettaviin tarkastuksiin tavaran valmistamisen tai pakkaamisen, mahdollisen välivarastoinnin ja lastaamisen aikana. Kyseiset tarkastukset koskevat toimitettavan tavaran määrää, laatua, tunnistettavuutta, hygieenisyyttä sekä tarvittaessa pakkausta ja merkintöjä. Kaikki osapuolet, joilla on ollut mahdollisuus osallistua tarkastuksiin, voivat esittää vastalauseen tarkastusten tuloksista. Tarkastukset suoritettuaan toimielin antaa mukaisuustodistuksen tai mukaisuuden kiistävän todistuksen. Jos interventioelimen toimittaman määrän laatu ei vastaa interventiolle asetettuja vähimmäisvaatimuksia, sovelletaan komission asetuksen (ETY) N:o 3597/90 (7) 2 artiklan 3 kohdan c alakohtaa. 2. Toimitetun tavaran määrää, laatua sekä tarvittaessa hygieenisyyttä, pakkausta ja merkintöjä koskevan mukaisuustarkastuksen suorittaa määrämaassa komission nimeämä valvontaelin tai -yhtiö. Mukaisuustodistus tai tarvittaessa mukaisuuden kiistävä todistus, jossa on yksityiskohtainen selostus suoritetuista tarkastuksista ja niiden tuloksista, annetaan tarjouskilpailun voittajalle kyseisten tarkastusten päätyttyä ja siitä on toimitettava tieto suoraan komissiolle. 3. Tarkastuksista vastaavien valvontaelinten tai -yhtiöiden on otettava tavarasta edustavia näytteitä ja analysoitava ne yhteisössä tapahtuvan lastauksen yhteydessä sekä sen määräpaikassa. Kiistatapauksissa käytettävät lisänäytteet säilytetään komission puolesta. 4. Edellä 1 kohdassa tarkoitetun tarkastuksista vastaavan elimen on huolehdittava kuljetusvälineiden sinetöinnistä lastauksen yhteydessä. Kuljetusvälineestä toiseen lastattaessa on komission nimeämän valvontaelimen tai -yhtiön tarkastettava lastauspaikkaan saapuneiden kuljetusvälineiden sinettien eheys ja sinetöitävä jälleen lastauksen jälkeen käytettävät kuljetusvälineet. 5. Tarkastuksista aiheutuvista kustannuksista vastaa yhteisö. 12 artikla 1. Asetuksen (ETY) N:o 2220/85 20 artiklan mukaisesti tärkeimmät vaatimukset 6 artiklan 1 kohdan f alakohdassa tarkoitetulle vakuudelle ovat seuraavat: a) tarjousta ei peruuteta; b) 2 kohdassa tarkoitettu toimitusvakuus annetaan 8 artiklassa säädettyjen vaatimusten mukaisesti; c) 2 artiklan 2 kohdassa säädetyn tarjouskilpailun osalta tarjouskilpailun kohteena olleet määrät poistetaan fyysisesti interventiovarastoista. Asetuksen (ETY) N:o 2220/85 23 artiklan 2 kohdan mukaisesti vakuus menetetään tavaroiden poistamiselle annetun määräpäivän jälkeen vielä poistamattomien määrien osalta ja oikeus tavaroiden poistamiseen raukeaa. 2. Asetuksen (ETY) N:o 2220/85 20 artiklan mukaisesti tärkeimmät vaatimukset 8 artiklassa tarkoitetuille vakuuksille ovat seuraavat: a) tuotteen toimittaminen kokonaisuudessaan sen laatuisena, ettei se merkittävästi poikkea tapauksen mukaan: - interventiovarastosta poistamisen ajankohtana todetusta laadusta (2 artiklan 1 kohdan a alakohdassa tarkoitettu toimitus), - mukaisuustodistuksessa todetusta laadusta (2 artiklan 1 kohdan b alakohdassa tarkoitettu toimitus), - tarjouskilpailuilmoituksessa vahvistetusta laadusta (2 artiklan 2 kohdassa tarkoitettu toimitus); b) lastauskustannusten, kuljetuskustannusten ja muiden Georgian viranomaisille maksettavien kulujen maksaminen tarvittaessa 10 artiklan 5 kohdassa säädettyjen edellytysten mukaisesti. 3. Edellä 1 kohdassa määritelty vakuus vapautetaan, jos: - tarjousta ei hyväksytä, - 2 artiklan 1 kohdassa a ja b alakohdassa säädetyn tarjouskilpailun osalta esitetään 8 artiklassa säädetty vakuus, - 2 artiklan 2 kohdassa säädetyn tarjouskilpailun osalta esitetään interventioelimen antama poistotodistus tarjouskilpailussa olleiden tavaroiden kokonaismäärältä. 4. Edellä 2 kohdassa määritelty vakuus vapautetaan tarjouskilpailun voittajan esitettyä todisteen velvoitteidensa täyttämisestä: a) 2 artiklan 1 kohdan a ja b alakohdassa säädetyn tarjouskilpailun osalta esittämällä tapauksen mukaan 10 artiklan 1 kohdan a tai b alakohdassa mainitut asiakirjat. Vakuus menetetään: - suhteessa niiltä määriltä, joiden osalta ei ole toimitettu todistetta, - tarvittaessa Georgian viranomaisille maksamattomiin määriin asti; b) 2 artiklan 2 kohdassa säädetyn tarjouskilpailun osalta esittämällä: - kulkuneuvoon lastauksen yhteydessä tarkoitukseen valtuutetun elimen tai yhtiön antama mukaisuustodistus, - 14 artiklassa tarkoitettu vientitodistus, - 14 artiklassa tarkoitetut hallinnolliset yhtenäisasiakirjat, - 11 artiklan 1 kohdan säännösten mukaisesti tarkoitukseen valtuutetun elimen tai yhtiön antama anylyysitodistus. Vakuus menetetään: - mukaisuutta täyttämättömien määrien osalta, - säädettyyn kuljetukseen sopimattomasta pakkauksesta johtuvan hävikin osalta, - eculta tonnia ja päivää kohden lisättynä lastaamatta jätetyillä määrillä, jos tarjouskilpailussa edellytettyjä lastausmääriä ei ole noudatettu. 5. Kun kuljettajan suorittamassa haltuunotossa tai kuljettajan tai jalostajan suorittamassa toimituksessa todetaan viiveitä, 8 artiklassa säädetystä vakuudesta menetetään 0,75 ecua tonnia ja viivästyspäivää kohden niiden määrien osalta, joita ei ole haltuunotettu tai toimitettu määräajassa. Yhdennestätoista viivästyspäivästä pidätettävä määrä korotetaan yhteen ecuun tonnilta ja lisäviivästyspäivältä. Näitä säännöksiä sovelletaan silloin, kun tarjouskilpailun voittaja on vastuussa toimitusten viivästymisestä. 6. Edellä 8 artiklassa säädetty vakuus voidaan vapauttaa 2 artiklan 1 kohdan a tai b alakohdassa säädetyn tarjouskilpailun osalta tarjouskilpailuilmoituksessa vahvistettujen ehtojen mukaisesti tai 20 prosentin suuruisissa osissa sitä mukaa kuin esitetään todiste, että 20 prosenttia erästä on toimitettu tarjouskilpailuasetuksessa annettujen määräysten mukaisesti sellaisena, jollaisena tuote on otettu haltuun interventiovarastossa tai tarjouskilpailuilmoituksessa säädetyssä haltuunottovaiheessa. 13 artikla Sovellettaessa 2 artiklan 1 kohdan a tai b alakohtaa tarjouskilpailun voittaja voi pyytää etumaksua, joka vastaa 90 prosenttia määrästä, joka saadaan kertomalla tosiasiallisesti haltuunotetut tuotteen nettomäärät tarjouksessa ilmoitetuilla yksikkömäärillä tuotetta, määräpaikkaa ja toimituspäivää kohden. Tämä summa maksetaan tarjouskilpailun voittajalle sen jäsenvaltion interventioelimen antamaa toimitustodistusta vastaan, jossa lastauspaikka sijaitsee, tai 11 artiklan 1 kohdassa tarkoitetun tarkastuselimen antamaa todistusta vastaan sekä näin laskettua määrää vastaavaa komissiolle liitteessä olevan mallin mukaista vakuutta vastaan. 14 artikla 1. Vientitodistusten kohtaan N:o 20 on merkittävä maininta: "Neuvoston asetus (EY) N:o 1975/95. Vientitukia ei sovelleta." 2. Hallinnollinen yhtenäisasiakirja ja asetuksen (ETY) N:o 3002/92 3 artiklan mukaisesti annettu tarkastusasiakirja on täydennettävä seuraavin maininnoin: - "Komission asetus (EY) N:o 2009/95, annettu 18 päivänä elokuuta 1995, Georgiaan, Armeniaan, Azerbaid Ozaniin, Kirgisiaan ja Tad Ozikistaniin tarkoitettujen maataloustuotteiden neuvoston asetuksessa (EY) N:o 1975/95 säädettyyn veloituksettomaan toimittamiseen sovellettavista säännöksistä"; - "Vientitukia ei sovelleta". 15 artikla 1. Tarjouskilpailuilmoituksissa on vahvistettava erityisesti: - lisälausekkeet ja ehdot, - erien määritelmä, varastojen nimet ja osoitteet, - varastosta purettavan tuotteen vähimmäismäärä kunkin varaston osalta, - kunkin erän osalta todetut tärkeimmät fyysiset ja tekniset ominaispiirteet, - määräpaikkaan toimittamista varten vahvistetut tarkat toimituspaikat ja -vaiheet, - toimitukselle vahvistetut määräajat. 2. Edellä 2 artiklan 2 kohdassa säädetyn tarjouskilpailun osalta ilmoituksessa on erityisesti mainittava: - toimituksen maksuna haltuun otettava erä tai eräryhmä, - toimitettavan jalosteen ominaispiirteet: sen luonne, määrä, laatu, pakkaus jne. 16 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä elokuuta 1995. Komission puolesta Erkki LIIKANEN Komission jäsen (1) EYVL N:o L 191, 12.8.1995, s. 2 (2) EYVL N:o L 387, 31.12.1992, s. 1 (3) EYVL N:o L 22, 31.1.1995, s. 1 (4) EYVL N:o L 301, 17.10.1992, s. 17 (5) EYVL N:o L 176, 20.7.1993, s. 12 (6) EYVL N:o L 205, 3.8.1985, s. 5 (7) EYVL N:o L 350, 14.12.1990, s. 43 LIITE >KAAVION ALKU> Tarjouskilpailutakuu (*) N:o Toimitustakuu (*) N:o Maksutakuu (*) N:o Komission asetus (EY) N:o 2009/95, annettu asetuksen (EY) N:o 1975/95 mukaisesti. Tarjouksen tekijä: Tuote/määrä: Määräpaikka: Vakuussumma: Me, allekirjoittaneet ........................ (pankin nimi ja yhteystiedot), joita edustaa ........................ (virka-asema), ilmoitamme antavamme Euroopan yhteisölle (EY) omavelkaisen ja yhteisvastuullisen takauksen seuraavaan määrään asti: Valuutta + summa numeroin (summa ja valuutta kirjaimin) Taataksemme, että ........................ (yhtiön nimi ja osoite) täyttää ........................ avatusta tarjouskilpailusta ........................ (tarjouskilpailuasetuksen numero ja nimi) seuraavat velvoitteet. Tämä vakuus on: 1. voimassa toistaiseksi; 2. maksettavissa EY:lle sen pyynnöstä heti, jos se osoittaa että ........................ (yhtiön nimi) ei ole kunnioittanut antamiaan sitoumuksia; 3. ainoastaan EY:n vapautettavissa seuraavasti: - kyseisen vakuuden alkuperäiskappaleen palauttaminen, - EY:n nimenomainen vapautus (mahdollisesti osittainen). Tehty .......... / .......... / .......... Liite: luettelo henkilöistä, joilla on vakuuden allekirjoitusoikeus, sekä nimikirjoitusnäytteet (*) tapauksen mukaisesti >KAAVION LOOPU>